**LĪGUMS Nr.6-1/12**

**Rēzeknes novada Mākoņkalna pagastā 2015. gada 27. novembrī**

**Mākoņkalna pagasta pārvalde**, reģistrācijas Nr.90000025395, vadītāja Sergejs Bašmakova personā, kurš rīkojas saskaņā ar Nolikumu, turpmāk – **Pasūtītājs**, no vienas puses, un **SIA „Baltijas celtnieks”**,reģistrācijas Nr.**42403032548**, **\_\_\_\_\_\_\_\_\_\_\_\_**,kurš(-a) rīkojassaskaņā ar **\_\_\_\_\_\_**, turpmāk **– Izpildītājs**, abas kopā un katra atsevišķi turpmāk arī **Puses** vai **Puse**, pamatojoties uz Mākoņkalna pagasta pārvaldes rīkotā iepirkuma „Mākoņkalna pagasta ceļa “Lipušku ciemata ceļš – Lipušku kapi 3” remontdarbi”(identifikācijas Nr. MPP 2015/2) rezultātiem un Izpildītāja iesniegto piedāvājumu, noslēdz šādu līgumu, turpmāk – **Līgums**:

1. Līguma priekšmets

1.1. Pasūtītājs uzdod un Izpildītājs apņemas veikt nepieciešamos Mākoņkalna pagasta ceļa “Lipušku ciemata ceļš – Lipušku kapi 3” 0,633 km remontdarbus, turpmāk – **Darbi**, saskaņā ar tehnisko specifikāciju (Līguma pielikums Nr.1) un Izpildītāja finanšu piedāvājumu (Līguma pielikums Nr.2).

1.2. Līguma 1.1.punktā paredzēto Darbu izpildes termiņš ir 1 (viens) mēnesis no Līguma noslēgšanas dienas.

2. Izpildītāja pienākumi

2.1. Izpildītājs apņemas veikt Darbus Līguma 1.2.punktā noteiktajā termiņā.

2.2. Izpildītājs Darbus veic saviem spēkiem, kā arī noteikto darbu izpildi var nodot apakšuzņēmējiem, atbilstoši iesniegtajam piedāvājumam. Apakšuzņēmēju var nomainīt tikai ar Pasūtītāja rakstisku piekrišanu.

2.3. Izpildītājs Līgumā noteikto Darbu veikšanai apņemas izmantot tikai Latvijas Republikā sertificētus materiālus.

2.4. Izpildītāja pienākumos ietilpst:

2.4.1. normatīvo aktu ievērošana, kas attiecas uz veicamajiem Darbiem;

2.4.2. darba drošības, ugunsdrošības un apkārtējās vides aizsardzības pasākumu ievērošana.

2.5. Izpildītājs ir atbildīgs par Līguma izpildes laikā Pasūtītajam nodarītajiem zaudējumiem.

2.6. Ja Izpildītāja vainas dēļ ir radušies defekti, Izpildītājs tos novērš Pasūtītāja norādītajā termiņā par saviem līdzekļiem.

3. Pasūtītāja pienākumi

3.1. Pasūtītājs apņemas pēc Darbu izpildes pieņemt no Izpildītāja objektu un samaksāt par izpildītajiem Darbiem Līgumā noteiktajā kārtībā un apmērā.

3.2. Pasūtītājs neatbild par Izpildītāja tehniku, materiāliem u.c. mantu, kas atrodas objektā.

4. Līguma summa un norēķinu kārtība

4.1. Kopējā Līguma summa par 1.1.punktā paredzēto paredzēto Darbu izpildi ir EUR 14621,06 (četrpadsmit tūkstoši seši simti divdesmit viens eur, 06 centi), ieskaitot pievienotās vērtības nodokli (PVN).

4.2. Pasūtītājs norēķinās ar Izpildītāju par veiktajiem Darbiem, pamatojoties uz ikmēneša Darbu izpildes aktiem, kurus ar saviem parakstiem ir apstiprinājuši Izpildītāja un Pasūtītāja pilnvarotie pārstāvji.

4.3. Samaksa par kārtējā mēnesī izpildītajiem Darbiem tiek veikta 20 (divdesmit) dienu laikā pēc attiecīgā Darbu izpildes akta parakstīšanas un Izpildītāja rēķina iesniegšanas, pārskaitot aktā norādīto summu uz Izpildītāja kontu bankā.

5. Informācijas apmaiņa un līguma izpildes kontrole

5.1. Pušu savstarpējie paziņojumi ir spēkā tikai tad, ja tie izdarīti rakstiski. Paziņojums ir spēkā no brīža, kad tas ir nogādāts adresātam.

5.2. Jautājumi, kas rodas Darbu izpildes gaitā, tiek risināti sekojošā kārtībā:

5.2.1.Izpildītājs rakstveidā paziņo Pasūtītājam par radušos jautājumu.

5.2.2.Pasūtītājs izskata saņemto Izpildītāja paziņojumu un sniedz Izpildītājam rakstisku atbildi 3 (triju) darbdienu laikā no paziņojuma saņemšanas.

5.2.3.Ja Pasūtītājs Līguma 5.2.2.apakšpunktā minētajā kārtībā nav sniedzis atbildi Izpildītājam, tas ir tiesīgs risināt jautājumu pēc saviem ieskatiem.

5.3. Līguma izpildes kontrolei Puses norīko savus pārstāvjus:

5.3.1.Pasūtītāja pārstāvis: Saimniecības pārzinis*, Rolands Kalvis, 29299487info@makonkalns.lv*;

5.3.2.Izpildītāja pārstāvis: Prokūrists Oļegs Koļada, 29105252, e-pasts: balt.celtnieks@inbox.lv

6. Pušu atbildība

6.1. Ja Izpildītāja vainas dēļ tiek nokavēts Darbu izpildes termiņš, Izpildītājs maksā Pasūtītājam par katru nokavēto dienu nokavējuma naudu 0,1% apmērā no kopējās Līguma summas.

6.2. Ja Pasūtītājs nokavē samaksu par izpildītajiem un pieņemtajiem Darbiem, tas maksā Izpildītājam nokavējuma naudu 0,1% apmērā no nokavētā maksājuma summas par katru nokavēto dienu.

6.3. Nokavējuma naudas samaksa neatbrīvo Puses no zaudējumu atlīdzināšanas un Līguma saistību izpildes pienākuma.

7. Nepārvarama vara

7.1. Puses tiek atbrīvotas no atbildības par daļēju vai pilnīgu Līguma saistību neizpildi, ja tā radusies nepārvaramas varas apstākļu rezultātā. Pie nepārvaramas varas apstākļiem pieskaitāmi ugunsgrēki, zemestrīces, kara darbība, plūdi, valsts varas un pārvaldes institūciju lēmumi u.c. apstākļi, kuru rezultātā Līguma izpilde nav iespējama.

8. Līguma darbības laiks un līguma izbeigšana

8.1. Līgums ir spēkā no tā noslēgšanas brīža līdz Pušu saistību pilnīgai izpildei.

8.2. Līgums tiek izbeigts Pusēm savstarpēji vienojoties, vai vienpusējā kārtā Latvijas Republikas Civillikumā noteiktajos gadījumos.

9. Noslēguma noteikumi

9.1. Visas domstarpības, kas saistītas ar Līguma izpildi, tiek risinātas, Pusēm savstarpēji vienojoties. Ja vienošanās nav panākta, tad strīds tiek nodots izskatīšanai tiesā normatīvajos aktos noteiktajā kārtībā.

9.2. Līguma grozījumi un papildinājumi stājas spēkā tad, ja par to ir panākta rakstiska vienošanās, ko parakstīja abu Pušu pārstāvji.

9.3. Līgums ir sastādīts latviešu valodā uz divām lapām, 2 (divos) eksemplāros ar vienādu juridisku spēku, pa vienam eksemplāram katrai Pusei.

9.4. Līgumam ir 2 (divi) pielikumi: pielikums Nr.1 „Tehniskā specifikācija” – uz vienas lapas un pielikums Nr.2 „Finanšu piedāvājums” – uz 2 (divām) lapām.

10. Pušu rekvizīti un paraksti

|  |  |
| --- | --- |
| PASŪTĪTĀJSMākoņkalna pagasta pārvalde**reģ.Nr.90000025395****adrese: Skolas iela 3, Lipuški,****Mākoņkalna pagasts, Rēzeknes novads,** **LV-4626**konts Nr.LV79UNLA0050019801979AS „SEB banka”, kods:UNLALV2X | IZPILDĪTĀJS**SIA „Baltjas celtnieks”****reģ.Nr.42403032548****adrese: Atbrīvošanas aleja 82-3, Rēzekne, LV-4601**konts: banka:kods: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ S.Bašmakovs | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |